***Privitak 3.* Primjer obrazloženja financijskog plana – VISOKA UČILIŠTA**

**Sveučilište u Zadru za razdoblje 2023.-2025.g.**

**Sažetak djelokruga rada proračunskog korisnika**

Sveučilište u Zadru je visokoškolska obrazovna i znanstvena ustanova osnovana Odlukom Hrvatskog sabora o proglašenju *Zakona o osnivanju Sveučilišta u Zadru* dana 4. srpnja 2002. godine čime je obnovljena višestoljetna sveučilišna tradicija s obzirom na to da je u Zadru osnovano prvo sveučilište na hrvatskom tlu i to 1396. godine.

Danas je Sveučilište u Zadru najveće u potpunosti integrirano sveučilište u Republici Hrvatskoj s ukupno 27 sveučilišnih odjela, pet znanstveno-istraživačkih centara te dva centra za nastavni rad, Sveučilišnom knjižnicom, Centrom za studentski standard, Studentskim savjetovalištem, Sveučilišnim laboratorijem, Poslovnim centrom, Agencijom za studentski standard te uredima i službama ustrojenim za obavljanje odgovarajućih financijskih, administrativnih i tehničkih poslova.

Elementi organizacijske strukture Sveučilišta u Zadru sastavom i funkcionalnošću optimalno odgovaraju zahtjevima pravno i funkcionalno integriranog visokog učilišta. Njegovu osnovicu čine sveučilišni odjeli kao ustrojbene jedinice Sveučilišta bez pravne osobnosti uspostavljene u svrhu izvođenja sveučilišnih i stručnih studija te znanstvenog, nastavnog i stručnog rada u određenom znanstvenom polju ili više znanstvenih polja. Zbog svojih temelja u Filozofskom fakultetu u Zadru na kojem su se izvodili studiji iz humanističkog i društvenog područja znanosti, većina sveučilišnih odjela i danas izvodi studije iz tih područja. Ustrojavanjem studija Geografije (tada u okviru prirodnih znanosti) te studija Kulture i turizma (transdisciplinarnog studija) učinjen je prvi iskorak izvan humanističkog i društvenog područja znanosti, a daljnji razvoj Sveučilišta obuhvatio je osnivanje i drugih sveučilišnih odjela u okviru kojih se izvode novi studiji iz društvenog, interdisciplinarnog, tehničkog, biotehničkog te biomedicinskog i zdravstvenog područja znanosti. Osnivanje novih studija i organizacija znanstvenih istraživanja u tzv. STEM području otežana je ograničenom mogućnošću novih zapošljavanja premda postoje ideje za osnivanjem novih studija koji bi sadržajem pratili društvene i gospodarske potrebe. Recentni iskoraci u tom pogledu učinjeni su pokretanjem preddidplomskog studija Informacijskih tehnologija, kao i diplomskih studija Mediteranske poljoprivrede, Održivog upravljanja vodenim ekosustavima, Organizacije u pomorstvu, Održivog razvoja turizma i Digitalnog komuniciranja.

Sveučilište u Zadru ima ukupno 658 djelatnika, od toga je 445 nastavnog osoblja, a 213 nenastavnog osoblja. Ukupan broj djelatnika u Sveučilišnoj knjižnici te administrativnog, tehničkog i pomoćnog osoblja je 213. Omjer broja nastavnika (osoblja u znanstveno-nastavnim, umjetničko-nastavnim, nastavnim i suradničkim zvanjima) i broja studenata je 1:12. Omjer broja administrativnog, tehničkog i pomoćnog osoblja i studenata je 1:25.

Kao zasebne ustrojbene jedinice Sveučilište u Zadru ustrojilo je pet znanstveno-istraživačkih centara s ciljem organiziranja i promicanja znanstveno-istraživačkog rada (Centar za jadransku onomastiku i etnolingvistiku, Centar Stjepan Matičević, Centar za istraživanje krša i priobalja, Centar za interdisciplinarno istraživanje mora i pomorstva i Centar za istraživanje glagoljaštva) te dva centra za nastavni rad (Centar za tjelovježbu i studentski sport te Centar za strane jezike).

Centar za istraživanje krša i priobalja, Centar za interdisciplinarno istraživanje mora i pomorstva i Centar za istraživanje glagoljaštva nemaju zaposlenike nego u njima djeluju timovi znanstvenika s više odjela.

Administrativne, tehničke i financijske poslove za sve navedene ustrojbene jedinice u skladu sa zahtjevima pravno i funkcionalno integriranog visokog učilišta obavljaju središnje sveučilišne službe i uredi. Uzimajući u obzir važnost znanstvenih, stručnih i infrastrukturnih projekata Sveučilište u Zadru je 2022. ustrojilo poseban Centar za projekte, znanost i transfer tehnologija.

**A621074 Redovna djelatnost Sveučilišta u Zadru**

*Zakonske i druge pravne osnove*

* Zakon o znanstvenoj djelatnosti i visokom obrazovanju (NN br. 123/03, 198/03, 105/04, 174/04, 02/07, 46/07, 45/09, 63/11, 94/13, 139/13, 101/14, 60/15, 131/17)
* Zakon o visokom obrazovanju i znanstvenoj djelatnosti (NN 119/22, na snazi od 22. listopada 2022.)
* Upute za izradu prijedloga državnog proračuna RH za razdoblje 2023.-2025. Ministarstva financija, Državna riznica
* Pravilnik o sustavu i osiguravanju unapređenja kvalitete Sveučilišta u Zadru
* Strategija Sveučilišta u Zadru 2017.-2022.
* Strategija Sveučilišta u Zadru 2022.-2027. (u izradi)

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2021. | Plan 2022. | Plan 2023. | Plan 2024. | Plan 2025. | Indeks 23./22. |
| A621074  Redovna djelatnost Sveučilišta u Zadru | 15.811.954 | 16.223.755 | 21.803.217 | 19.903.379 | 19.994.810 | 134 |

*Ova aktivnost/ projekt sastoji se od sljedećih elemenata/ podaktivnosti:*

1. *Financiranja rashoda za plaće*
2. *Financiranja materijalnih prava zaposlenih*
3. *Financiranje prehrane i smještaja studenata i rad Studentskog zbora*

*Ova aktivnost provodi se svake godine.*

*U razdoblju 2023. – 2025. očekuje se ostvarenje neznatnog porasta na pozicijama ove aktivnosti. Taj porast prati blagi rast broja zaposlenih u narednim razdobljima. Namjenska sredstva za smještaj i prehranu studenata te studentske programe također su planirana u ovoj aktivnosti.*

***Izračun financijskog plana:***

1. *Element/ podaktivnost 1:*

*Planirani broj zaposlenih u 2023.g. (i 2024.i 2025.) x iznos prosječne mjesečne plaće x 12 mjeseci + ostali rashodi za zaposlene=18.723.223 EUR*

1. *Element/ podaktivnost 2:*

*Materijalna prava zaposlenih planiraju se u visini 292.815 EUR u 2023.g. te procjena prati povećanje broja zaposlenih i iznose u 2022.g. i 2023.g.*

1. *Element/ podaktivnost 3:*

*Sredstva za rad Studentskog zbora planiraju se u visini 17.917,58 EUR za sve tri godine, te je ostatak iznosa planiran za sufinanciranje prehrane i smještaja studenata.*

1. *Element/ podaktivnost 4:*

*Planirana su sredstva u ukupnom iznosu 1.990.842 EUR kao potpora za infrastrukturni projekt „Sveučilišna znanstveno-nastavna infrastruktura za 21. stoljeće“ u 2023. godini.*

**A622122 Programsko financiranje javnih visokih učilišta**

*Zakonske i druge pravne osnove*

* Zakon o znanstvenoj djelatnosti i visokom obrazovanju (NN br. 123/03, 198/03, 105/04, 174/04, 02/07, 46/07, 45/09, 63/11, 94/13, 139/13, 101/14, 60/15, 131/17)
* Zakon o visokom obrazovanju i znanstvenoj djelatnosti (NN 119/22, na snazi od 22. listopada 2022.)
* Odluka o programskom financiranju javnih visokih učilišta u Republici Hrvatskoj u akademskim godinama 2018./19. - 2021./2022. (NN 87/2018)
* Kolektivni ugovor za znanost i visoko obrazovanje i Dodatak I. Kolektivnom ugovoru za znanost i visoko obrazovanje (NN 9/2019)
* Strategija Sveučilišta u Zadru 2017.-2022.
* Strategija Sveučilišta u Zadru 2022.-2027. (u izradi)
* Strateški program znanstvenih istraživanja u području biomedicine i zdravstva, biotehničkih, interdisciplinarnih, prirodnih i tehničkih znanosti 2019.-2023.
* Strateški program znanstvenih istraživanja u području biomedicine i zdravstva, biotehničkih, interdisciplinarnih, prirodnih i tehničkih znanosti 2023.-2027. (u izradi)
* Strateški program znanstvenih istraživanja u području društvenih i humanističkih znanosti te u umjetničkom području 2020.-2024.

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2021. | Plan 2022. | Plan 2023. | Plan 2024. | Plan 2025. | Indeks 23./22. |
| A622122  Programsko financiranje javnih visokih učilišta | 1.338.887 | 1.647.827 | 1.682.397 | 1.682.397 | 1.682.397 | 102 |

U razdoblju provedbe programskih ugovora očekuje se ostvarenje sljedećeg: ostvarenje razvojnih pomaka u nastavnoj i znanstvenoj djelatnosti u STEM području, osobito kroz unapređivanje studija u području informacijskih, tehničkih i prirodnih znanosti uz snaženje istraživačkih i umjetničkih kapaciteta te postizanje utvrđenih institucijskih ciljeva, a sve u skladu s realizacijom utvrđenih ciljeva programskog financiranja:

1. Podizanje znanstvene izvrsnosti Sveučilišta u Zadru
2. Jačanje suradnje s gospodarstvom i transfer znanja, te razvoj europskog i nacionalnog identiteta i kulture
3. Povećanje relevantnosti, kvalitete i učinkovitosti studiranja na Sveučilištu u Zadru
4. Stvaranje pametnog, održivog i društveno odgovornog Sveučilišta u Zadru

***Izračun financijskog plana:***

*Sredstva programskog financiranja planiraju se za 2023. godinu u iznosu 1.682.397 EUR. Isti iznos planiran je i u projekcijama za 2024.-2025.*

*Nastavno su prikazani institucijski ciljevi i rezultati koji su predviđeni u predstojećem planskom razdoblju programskog financiranja.*

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost za 2023. | Ciljana vrijednost za 2024. | Ciljana vrijednost za 2025. |
| Broj prijavljenih standarda zanimanja/usklađenih studijskih programa sa HKO | Usklađenost studijskih programa sa standardima kvalifikacija iz Registra Hrvatskog kvalifikacijskog okvira | studijski program | 2 - predan zahtjev za upis standarda zanimanja | Sveučilište | 6 | 2 | 2 |
| Broj studenata | Udio dolaznih međunarodnih studenata (dolazna mobilnost studenata) | student | 209 | Ured za osiguravanje kvalitete | 220 | 250 | 250 |
| Broj znanstvenih autorskih knjiga s | Povećanje broja znanstvenih autorskih knjiga | znanstvena autorska knjiga | 35 | Ured za izdavaštvo | 40 | 40 | 45 |
| Broj studenata koji su u prethodnoj akademskoj godini stekli minimalno 55 ECTS bodova | Uspješnost studiranja | Broj studenata | 1718 | Ured za preddiplomske i diplomske studije | 1800 | 1850 | 1850 |
| Omjer broja završenih studenata u akademskoj godini i broja studenata upisanih u prvu godinu te akademske godine | Završnost studija | Omjer | 0,66 | Ured za preddiplomske i diplomske studije | 0,70 | 0,75 | 0,75 |
| Broj radova objavljenih u časopisima uvedenim u  -bazi Web of Science za STEM područja znanosti,  - broj radova objavljenih u časopisima uvedenim u bazu Web of Science i bazu SCOPUS za društveno, humanističko i interdisciplinarno područje znanosti i umjetnosti (objavljenih tijekom jedne godine) | Znanstvena produktivnost | Broj radova | 110  230 | Sveučilišna knjižnica | 120  250 | 130  260 | 140  275 |
| Broj aktivnosti popularizacije znanosti | Broj aktivnosti u kojima su sudjelovali zaposlenici Sveučilišta a odnosi se na popularizaciju znanosti | Broj | 160 | Centar za projekte, znanost i transfer tehnologija | 170 | 175 | 180 |

**A621038 Programi vježbaonica visokih učilišta**

*Zakonske i druge pravne osnove*

* Zakon o znanstvenoj djelatnosti i visokom obrazovanju (NN br. 123/03, 198/03, 105/04, 174/04, 02/07, 46/07, 45/09, 63/11, 94/13, 139/13, 101/14, 60/15, 131/17)
* Zakon o visokom obrazovanju i znanstvenoj djelatnosti (NN 119/22, na snazi od 22. listopada 2022.)
* Pravilnik o sustavu i osiguravanju unapređenja kvalitete Sveučilišta u Zadru
* Pravilnici Sveučilišta u Zadru

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2021. | Plan 2022. | Plan 2023. | Plan 2024. | Plan 2025. | Indeks 23./22. |
| A621038  Programi vježbaonica visokih učilišta | 74.567 | 65.180 | 67.266 | 67.266 | 67.266 | 103 |

*Ova aktivnost provodi se svake godine.*

*U razdoblju 2023. – 2025. očekuje se blago povećanje opsega vježbaoničkog rada sukladno ciljevima povećanja udjela vježbaoničkog rada i stručne prakse u nastavnim programima.*

*Izračun financijskog plana:*

*Sredstva za rad vježbaonica planirana su s vrlo blagim porastom u odnosu 2023. na 2022. godinu. Plan za 2024. i 2025. godinu je jednak kao za 2023.:*

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost za 2023. | Ciljana vrijednost za 2024. | Ciljana vrijednost za 2025. |
| *Isplaćena sredstva za vježbaonice* | *Sredstva za rad vježbaonica isplaćuju se po izvješćima o radu mentora* | *Broj izvješća mentora* | *100* | *Ministarstvo i Sveučilište* | *103* | *103* | *103* |

**A679092 Redovna djelatnost Sveučilišta u Zadru (iz evidencijskih prihoda)**

*Zakonske i druge pravne osnove*

* Zakon o znanstvenoj djelatnosti i visokom obrazovanju (NN br. 123/03, 198/03, 105/04, 174/04, 02/07, 46/07, 45/09, 63/11, 94/13, 139/13, 101/14, 60/15, 131/17)
* Zakon o visokom obrazovanju i znanstvenoj djelatnosti (NN 119/22, na snazi od 22. listopada 2022.)
* Kolektivni ugovor za znanost i visoko obrazovanje i Dodatak I. Kolektivnom ugovoru Strategija Sveučilišta u Zadru 2017.-2022.
* Strategija Sveučilišta u Zadru 2022.-2027. (u izradi)
* Strateški program znanstvenih istraživanja u području biomedicine i zdravstva, biotehničkih, interdisciplinarnih, prirodnih i tehničkih znanosti 2019.-2023.
* Strateški program znanstvenih istraživanja u području biomedicine i zdravstva, biotehničkih, interdisciplinarnih, prirodnih i tehničkih znanosti 2023.-2027. (u izradi)
* Strateški program znanstvenih istraživanja u području društvenih i humanističkih znanosti te u umjetničkom području 2020.-2024.
* Odluka o školarini redovitih i izvanrednih studenata koji u akad. god. 2022./2023. upisuju prvu godinu sveučilišnih i stručnih preddiplomskih, sveučilišnih diplomskih i integriranih preddiplomskih i diplomskih sveučilišnih studija na Sveučilištu u Zadru

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2021. | Plan 2022. | Plan 2023. | Plan 2024. | Plan 2025. | Indeks 23./22. |
| A679092  Redovna djelatnost Sveučilišta u Zadru (iz evidencijskih prihoda) | 3.764.047 | 3.763.733 | 3.865.372 | 3.764.991 | 3.690.211 | 103 |

*Ova aktivnost provodi se svake godine.*

*U razdoblju 2023. – 2025. očekuje se ostvarenje ciljeva sukladno Strategiji Sveučilišta u Zadru.*

*Plan rashoda redovne djelatnosti Sveučilišta u Zadru iz evidencijskih prihoda (izvori 31, 43, 52, 61, 71) izračunat je na temelju ugovora javne nabave čija će realizacija biti u idućoj fiskalnoj godini, planiranih infrastrukturnih radova u narednim razdobljima, realizacije troškova projekata koje financira Hrvatska zaklada za znanost, planiranim ugovorima s vanjskim suradnicima, te planiranim odjelnim potrebama.*

**A679074 EU projekti Sveučilišta u Zadru (iz evidencijskih prihoda)**

*Zakonske i druge pravne osnove*

* Zakon o znanstvenoj djelatnosti i visokom obrazovanju (NN br. 123/03, 198/03, 105/04, 174/04, 02/07, 46/07, 45/09, 63/11, 94/13, 139/13, 101/14, 60/15, 131/17)
* Zakon o visokom obrazovanju i znanstvenoj djelatnosti (NN 119/22, na snazi od 22. listopada 2022.)
* Strategija Sveučilišta u Zadru 2017.-2022.
* Strategija Sveučilišta u Zadru 2022.-2027. (u izradi)
* Strateški program znanstvenih istraživanja u području biomedicine i zdravstva, biotehničkih, interdisciplinarnih, prirodnih i tehničkih znanosti 2019.-2023.
* Strateški program znanstvenih istraživanja u području biomedicine i zdravstva, biotehničkih, interdisciplinarnih, prirodnih i tehničkih znanosti 2023.-2027. (u izradi)
* Strateški program znanstvenih istraživanja u području društvenih i humanističkih znanosti te u umjetničkom području 2020.-2024.
* Europska strategija za pametan, održiv i uključiv rast - Europa 2020. (3͘. ožujka 2010.)
* Sporazum o partnerstvu između Republike Hrvatske i Europske komisije za korištenje Europskih strukturnih i investicijskih fondova za rast i radna mjesta u razdoblju 2014.-2020., (listopad 2014.)
* Strategija poticanja inovacija Republike Hrvatske 2014.-2020., (17. prosinca 2014.)
* Erasmus međuinstitucijski sporazumi

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2021. | Plan 2022. | Plan 2023. | Plan 2024. | Plan 2025. | Indeks 23./22. |
| A679074  EU projekti Sveučilišta u Zadru (iz evidencijskih prihoda) | 1.600.973 | 1.249.584 | 1.474.519 | 642.631 | 614.242 | 118 |

*Ova aktivnost sastoji se od sljedećih podprojekata i pripadajućih planiranih rashoda:*

|  |  |  |  |
| --- | --- | --- | --- |
|  |  |  | u EUR |
| **Izvor, naziv projekta, planirana vrsta rashoda** | **2023.** | **2024.** | **2025.** |
| **Izvor 51** | 456.273 | 424.301 | 410.645 |
| **CRAFT-OA** | 3.534 | 4.206 | 3.870 |
| Materijalni rashodi | 133 | 186 | 159 |
| Rashodi za zaposlene | 3.402 | 4.020 | 3.711 |
| **DIAMAS** | 2.796 | 2.796 | 2.796 |
| Materijalni rashodi | 133 | 133 | 133 |
| Rashodi za zaposlene | 2.664 | 2.664 | 2.664 |
| **DIGITClue - Digital Inclusion** | 9.100 | 0 | 0 |
| Materijalni rashodi | 9.100 | 0 | 0 |
| **ERASMUS+ EU-CONEXUS Plus** | 406.517 | 396.363 | 395.567 |
| Materijalni rashodi | 77.562 | 70.395 | 69.599 |
| Rashodi za nabavu proizvedene dugotrajna imovine | 2.986 | 0 | 0 |
| Rashodi za zaposlene | 325.968 | 325.968 | 325.968 |
| **OPERAS-PLUS** | 7.330 | 7.716 | 8.412 |
| Materijalni rashodi | 372 | 372 | 372 |
| Rashodi za zaposlene | 6.958 | 7.345 | 8.040 |
| **SCEE - Students Civic Engagement European Project** | 6.391 | 0 | 0 |
| Materijalni rashodi | 4.778 | 0 | 0 |
| Rashodi za nabavu proizvedene dugotrajna imovine | 1.613 | 0 | 0 |
| **SHIE - Sports Disability Inclusive Experience** | 13.219 | 13.219 | 0 |
| Materijalni rashodi | 9.740 | 9.740 | 0 |
| Rashodi za zaposlene | 3.479 | 3.479 | 0 |
| **TEAPOT - Alati za obrazovanje s umjetničkom percepcijom za otvorenu transmisiju** | 4.504 | 0 | 0 |
| Materijalni rashodi | 4.504 | 0 | 0 |
| **TRIPLE - Transforming Research through Innovative Practices** | 2.882 | 0 | 0 |
| Rashodi za zaposlene | 2.882 | 0 | 0 |
| **Izvor 52** | 966.723 | 218.330 | 203.597 |
| **BLUE-CONNECT - RECONNECT SCIENCE WITH THE BLUE SOCIETY** | 17.787 | 6.670 | 0 |
| Materijalni rashodi | 12.695 | 4.761 | 0 |
| Rashodi za nabavu proizvedene dugotrajna imovine | 5.092 | 1.909 | 0 |
| **BUDI SPREMAN I KOMPETENTAN** | 90.949 | 0 | 0 |
| Materijalni rashodi | 51.484 | 0 | 0 |
| Rashodi za zaposlene | 39.465 | 0 | 0 |
| **ERASMUS+ KA1 - mobilnost u visokom obrazovanju** | 515.263 | 128.816 | 128.816 |
| Materijalni rashodi | 31.658 | 7.914 | 7.914 |
| Naknade građanima i kućanstvima na temelju osiguranja i druge naknade | 437.973 | 109.493 | 109.493 |
| Ostali rashodi | 2.319 | 580 | 580 |
| Rashodi za nabavu proizvedene dugotrajna imovine | 9.306 | 2.326 | 2.326 |
| Rashodi za zaposlene | 34.007 | 8.502 | 8.502 |
| **I-MORE - Inovacije za razvoj održive marikulture** | 29.392 | 0 | 0 |
| Materijalni rashodi | 2.529 | 0 | 0 |
| Rashodi za nabavu proizvedene dugotrajna imovine | 19.334 | 0 | 0 |
| Rashodi za zaposlene | 7.530 | 0 | 0 |
| Interreg Italija Hrvatska ERDF | 23.950 | 0 | 0 |
| Materijalni rashodi | 8.358 | 0 | 0 |
| Rashodi za zaposlene | 15.593 | 0 | 0 |
| **LIFE21-ENV-IT-LIFE MICROFIGHTER** | 74.781 | 74.781 | 74.781 |
| Materijalni rashodi | 17.773 | 17.773 | 17.773 |
| Rashodi za zaposlene | 57.009 | 57.009 | 57.009 |
| **PODUZMI** | 11.611 | 0 | 0 |
| Materijalni rashodi | 11.611 | 0 | 0 |
| **SHEMA Proizvodnja hrane, biokompozita i biogoriva iz žitarica u kružnom biogospodarstvu** | 68.537 | 0 | 0 |
| Materijalni rashodi | 16.848 | 0 | 0 |
| Pomoći dane u inozemstvo i unutar općeg proračuna | 35.639 | 0 | 0 |
| Rashodi za nabavu proizvedene dugotrajna imovine | 606 | 0 | 0 |
| Rashodi za zaposlene | 15.444 | 0 | 0 |
| **STEM COUNTY - Jačanje STEM vještina u osnovnim školama u Zadarskoj županiji** | 79.253 | 8.063 | 0 |
| Materijalni rashodi | 44.595 | 166 | 0 |
| Rashodi za nabavu proizvedene dugotrajna imovine | 15.706 | 0 | 0 |
| Rashodi za zaposlene | 18.953 | 7.897 | 0 |
| **STREAM Interreg Italija Hrvatska** | 33.355 | 0 | 0 |
| Materijalni rashodi | 33.355 | 0 | 0 |
| **VODI ME Vode Imotske krajine** | 21.845 | 0 | 0 |
| Materijalni rashodi | 19.680 | 0 | 0 |
| Rashodi za zaposlene | 2.165 | 0 | 0 |
| **Izvor 61** | 51.523 | 0 | 0 |
| **Poboljšanje učinkovitosti brodske propulzije optimizacijom propelera** | 51.523 | 0 | 0 |
| Materijalni rashodi | 3.915 | 0 | 0 |
| Rashodi za zaposlene | 47.607 | 0 | 0 |
| **Grand Total** | **1.474.519** | **642.631** | **614.242** |

**A621118 Pravomoćne sudske presude**

*Zakonske i druge pravne osnove*

* Zakon o znanstvenoj djelatnosti i visokom obrazovanju (NN br. 123/03, 198/03, 105/04, 174/04, 02/07, 46/07, 45/09, 63/11, 94/13, 139/13, 101/14, 60/15, 131/17)
* Kolektivni ugovor za znanost i visoko obrazovanje (zaključen 22. listopada 2010.)
* Temeljni kolektivni ugovor za službenike i namještenike u javnim službama (zaključen 12. prosinca 2012.)
* Zakon o osiguravanju kvalitete u znanosti i visokom obrazovanju
* Pravomoćne presude tužitelja

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2021. | Plan 2022. | Plan 2023. | Plan 2024. | Plan 2025. | Indeks 23./22. |
| A621181  Pravomoćne sudske presude |  |  | 85.105 | 85.105 | 85.105 |  |

*U razdoblju 2023. – 2025. očekuje se podmirenje iznosa iz pravomoćnih presuda donesenih po tužbama zaposlenika protiv javnih visokih učilišta, a radi isplate razlike plaće po povoljnijoj osnovici za razdoblje od prosinca 2015. do siječnja 2017. godine.*

*Planirani su jednaki iznosi i intervali isplata kroz razdoblje 2023. - 2025., a planirani godišnji iznos je 85.105 EUR.*

*Izračun financijskog plana:*

* *Broj tužitelja x dosuđeni bruto iznos za isplatu*

U Zadru, 20. prosinca 2022. Rektorica

Prof. dr. sc. Dijana Vican